b'\n_START_ARTICLE_\nCoxeter-Dinkinov diagram\n_START_PARAGRAPH_\nCoxeter-Dinkinov diagram (tudi Coxeterjev diagram ali Coxeterjev graf) je graf, ki ima s \xc5\xa1tevilkami ozna\xc4\x8dene stranice (imenujejo se veje) s katerimi se prika\xc5\xbee prostorske odnose med zbirko zrcal oziroma odbojnih hiperravnin. Opisujejo kalejdoskopsko konstrukcijo: vsak vozel grafa predstavlja ogledalo (v domeni facete). Oznaka pri vsaki veji dolo\xc4\x8da stopnjo diedrskega kota dveh ogledal (v domeni grebena). Neozna\xc4\x8dene veje pomenijo red 3._NEWLINE_Vsak diagram predstavlja Coxeterjevo grupo in tudi Coxeterjeve grupe so razvr\xc5\xa1\xc4\x8dene po pripadajo\xc4\x8dih diagramih._NEWLINE_Podobni so Dinkinovi diagrami. Ti se od Coxeterjevih diagramov razlikujejo samo v tem, da so v Dinkinovih diagramih veje, ki imajo oznako 4 ali ve\xc4\x8d, usmerjene. Coxeterjevi diagrami so neusmerjeni. Razen tega morajo Dinkinovi diagrami zado\xc5\xa1\xc4\x8dati \xc5\xa1e dodatni kristalografski omejitvi, ki zahteva, da so dovoljene veje samo 2, 3, 4 in 6.\n_START_SECTION_\nOpis diagramov\n_START_PARAGRAPH_\nVeje Coxeter-Dinkinovih diagramov so ozna\xc4\x8dene z racionalnimi \xc5\xa1tevili , kar predstavlja diedrski kot v velikosti 180\xc2\xb0/p. \xc4\x8ce je p enako 2, je kot 90\xc2\xb0 in se lahko v diagramu veja izpusti. Kadar je veja neozna\xc4\x8dena, to pomeni, da zanjo velja , kar pomeni kot 60\xc2\xba. Vzporedni zrcali imata oznako "\xe2\x88\x9e"\n_START_SECTION_\nUporaba v uniformnih politopih\n_START_PARAGRAPH_\nCoxeter-Dinkinovi diagrami lahko opi\xc5\xa1ejo skoraj vse vrste uniformnih politopov in uniformnih teselacij'